ଆଶୁତୋଷ ମହାପାତ୍ର

ଆଶୁତୋଷ ମହାପାତ୍ର ଜଣେ ଓଡ଼ିଆ ନାଟ୍ୟକାର, ଅଭିନେତା ଓ ନାଟ୍ୟ ନିର୍ଦ୍ଦେଶକ, ଯିଏକି ଅନେକ ଯାତ୍ରା ନାଟକ ରଚନା କରିଛନ୍ତି । ୨୦୦୩ ମସିହାରୁ ସେ ପ୍ରଥମ ଥର ପାଇଁ ଯାତ୍ରାନାଟକ ରଚନା କରିବା ଆରମ୍ଭ କରିଥିଲେ । ପରବର୍ତ୍ତୀ ସମୟରେ ସେ କୋଣାର୍କ ଗଣନାଟ୍ୟ, ରଙ୍ଗମହଲ, ସ୍ୱର୍ଣ୍ଣ ମହଲ, ଗୌରୀ ଗଣନାଟ୍ୟ, ତୁଳସୀ ଗଣନାଟ୍ୟ, ଶିବାନୀ, ତାରିଣୀ, ବାଘାଯତୀନ ଆଦିରେ ନାଟକ ରଚନା କରିଥିଲେ ।

 ବ୍ୟକ୍ତିଗତ ଜୀବନ 
ଆଶୁତୋଷ ଜଗତସିଂହପୁର ଜିଲ୍ଲାର ରଘୁନାଥପୁର ବ୍ଲକ ଅନ୍ତର୍ଗତ ରେଢ଼ୁଆ ଗ୍ରାମରେ ଜନ୍ମଗ୍ରହଣ କରିଥିଲେ । ଓଡ଼ିଆ ଯାତ୍ରା ଜଗତରେ ସେ ଜଣେ ନାଟ୍ୟକାର, ଗୀତିକାର ଓ ନିର୍ଦ୍ଦେଶକ ଭାବେ ସୁପରିଚିତ । ନାଟ୍ୟକାର ପିତା ଇଂ କିଶୋର ମହାପାତ୍ରଙ୍କ ପଦାଙ୍କ ଅନୁସରଣ କରି ସେ ପିଲାଦିନରୁ ନାଟକ ରଚନା ପ୍ରତି ମନ ବଳାଇଥିଲେ । ମାତ୍ର ପିତାଙ୍କ ଇଚ୍ଛା ମୁତାବକ ପ୍ରଥମେ ପାଠ ପଢ଼ି ଜଣେ ଯନ୍ତ୍ରୀ ଭାବେ ନିଜ କର୍ମମୟ ଜୀବନ ଆରମ୍ଭ କରିଥିଲେ । ପରେ ବାପାଙ୍କ ପେସା ଓ ନିଶାକୁ ଆପଣେଇଥିଲେ । ତାଙ୍କର ପ୍ରଥମ ନାଟକ 'ଚାରି ଛକରେ ତିନି ଝିଅ' ଗୋରୀ ଗଣନାଟ୍ୟରେ ଓ ଦ୍ୱିତୀୟ ନାଟକ 'ସୁନ୍ଦରୀ ଝିଅଙ୍କୁ ଦୂରୁ ଜୁହାର' ତୁଳସୀ ଗଣନାଟ୍ୟରେ ମଞ୍ଚସ୍ଥ ହୋଇଥିଲା । ୮୦ରୁ ଉର୍ଦ୍ଧ୍ୱ ନାଟକର ସ୍ରଷ୍ଟା ଆଶୁତୋଷ ନିଜର ଅଧିକାଂଶ ନାଟକରେ ନିଜେ ନିର୍ଦ୍ଦେଶନା ଦେଇଛନ୍ତି ।https://sambadepaper.com/imageview_35247_32066_4_80_29-09-2024_2_i_1_sf.html ଜଣେ ଅଭିନେତା ଭାବେ ଆଶୁତୋଷ ନାଟକ ବ୍ୟତୀତ ଦୂରଦର୍ଶନର କିଛି ଧାରାବାହିକରେ ନକରାତ୍ମକ ଭୂମିକାରେ ଅଭିନୟ କରି ଦର୍ଶକୀୟ ଆଦୃତି ଲାଭ କରିପାରିଛନ୍ତି । ତାଙ୍କ ନିର୍ଦ୍ଦେଶନାରେ 'ବାଜିବଲୋ ସାହାନାଇ' ଚଳଚ୍ଚିତ୍ର ୨୦୨୩ରେ ମୁକ୍ତିଲାଭ କରିଥିଲା ।https://samajaepaper.in/imageview_52_9112024232531396_4_83_10-11-2024_8_i_1_sf.htmlhttps://samajaepaper.in/imageview_58_21122024214829168_4_83_22-12-2024_8_i_1_sf.html

 ଅଭିନୟ 
ଆଶୁତୋଷ ମହାପାତ୍ର ଓଡ଼ିଆ ଦୂରଦର୍ଶନ ଧାରାବାହିକରେ ଅଭିନୟ କରିଥିଲେ । ଇ ଟିଭି ଓଡ଼ିଆରେ ପ୍ରସାରିତ ଧାରାବାହିକ ଗାୟତ୍ରୀରେ ସେ ଅଭିନୟ କରିଥିଲେ । ଏହି ଧାରାବାହିକଟିରେ ତାଙ୍କର ଅଭିନୟ ଆଶୁତୋଷଙ୍କୁ ଅଧିକ ଲୋକପ୍ରିୟତା ଦେଇଥିଲା । ସେ ମୁଠାଏ ସପନ, ଭାଗ୍ୟ ବିଧାତା, ମାଉସୀ ଆଦି ଧାରାବାହିକରେ ଅଭିନୟ କରିଥିଲେ ।

 ଅଭିନୀତ ଧାରାବାହିକ 
 ମୁଠାଏ ସପନ
 ମାଉସୀ - ଇ ଟିଭି ଓଡ଼ିଆ
 ଗାୟତ୍ରୀ - ଇ ଟିଭି ଓଡ଼ିଆ
 ଭାଗ୍ୟ ବିଧାତା - ଇ ଟିଭି ଓଡ଼ିଆ
 ତୋ ଅଗଣାରେ ତୁଳସୀ ମୁଁ - ଜୀ ସାର୍ଥକ

 ରଚିତ ନାଟକ 
 ଚାରି ଛକରେ ତିନି ଝିଅ
 ସୁନ୍ଦରୀ ଝିଅଙ୍କୁ ଦୂରୁ ଜୁହାର
 ପାପ ଜାଣିନି କି ପୁଣ୍ୟ ଜାଣିନି
 ଗରିବର ଦୁଃଖ ଦେଖିଛି କିଏ ବେଳ ବୁଡ଼ିଲେ ବେବିନା କାନ୍ଦେ
 କେମିତି ଏ ବନ୍ଧନ
 ସ୍ୱାମୀର ସିନ୍ଦୂର ସତ ଲାଗୁନି
 ଶ୍ରାବଣ ମାସର ଶେଷ ରାତି
 କେତେ ଦୁଃଖ ଦେବୁ ଦେ'ରେ କାଳିଆ
 ବଳାତ୍କାର
 ଶେଷ ଠିକଣା ସ୍ୱର୍ଗଦ୍ୱାର
 ବଡ଼ଦାଣ୍ଡର ଭିକାରୀ
 ପତିବ୍ରତା
 ସ୍ୱାମୀ ଆସିଥିଲା ରାତିକ କାଇଁ
 ଷ୍ଟେସନ କୁଲି
 ଜଗା ଧରିଛି ଜୀବନ ପଘା
 ଅର୍ଦ୍ଧାଙ୍ଗିନୀ
 ସ୍ନେହକାଙ୍ଗାଳ
 ବଡ଼ଲୋକ ଛୋଟଲୋକ

 ନିର୍ଦ୍ଦେଶିତ ନାଟକ 
 ଚାରି ଛକରେ ତିନି ଝିଅ
 ହାତୀ ନାହିଁ କି ଘୋଡ଼ା ନାହିଁ
 ବାସନ୍ତୀ ଭାଉଜ ଭାରି ଖରାପ
 ବାଜିବଲୋ ସାହାନାଇ
 ଅର୍ଦ୍ଧାଙ୍ଗିନୀ
 ବଳତ୍କାର
 ଷ୍ଟେସନ କୁଲି

 ଆଧାର 

ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଜଗତସିଂହପୁର ଜିଲ୍ଲାର ଲୋକ
ଶ୍ରେଣୀ:ନାଟ୍ୟକାର
ଶ୍ରେଣୀ:ଜୀବିତ ବ୍ୟକ୍ତି